Akčný návrh opatrení na zlepšenie podnikateľského prostredia v SR
v priebehu roka  2004

Akčný návrh opatrení na zlepšenie podnikateľského prostredia v SR  je vypracovaný na podklade navrhnutých podnetov na zlepšenie podnikateľského prostredia – kapitola
6. Návrhy na zlepšenie podnikateľského prostredia materiálu „Správy o stave podnikateľského prostredia v SR s návrhmi na jeho zlepšenie a Správy o implementácii Európskej charty pre malé podniky“ a na podklade stanovísk ústredných orgánov štátnej správy a príslušných inštitúcií z medzirezortných pripomienkových konaní, ktoré sa uskutočnili vo februári a v apríli 2004 a opätovného prerokovania s dotknutými rezortmi v júni 2004.

Návrh opatrení je vypracovaný pre jednotlivé oblasti v súlade so „Súhrnnou monitorovacou správou o pripravenosti Slovenska na členstvo v EÚ“ z 5. novembra 2003, ktoré sú konkretizované do úloh pre jednotlivé rezorty a úrady, ktorým ich plnenie podľa kompetencií prislúcha.

Materiál „Akčný návrh opatrení na zlepšenie podnikateľského prostredia  v priebehu roka 2004“ je vypracovaný na základe záveru k bodu č. 12 z rokovania vlády SR 4. februára 2004.
Materiál bol prerokovaný v Porade ekonomických ministrov SR dňa 15. 3. 2004 
a 24. 5. 2004

 1.  Oblasť životného prostredia 	

1. Zabezpečiť zverejňovanie vybraných údajov z informačného systému Integrovanej prevencii a kontrole znečisťovania (IPKZ).

     Z: MŽP SR 

2. Podporovať rozširovanie najlepších dostupných techník.

    Z: MŽP SR, MH SR, MP, MZ SR 

 2. Oblasť vnútorného trhu, financovania podnikateľskej sféry, kapitálového trhu a rizikového kapitálu 

1. Zlepšovať administratívne kapacity v oblasti trhového dohľadu v smere zabezpečenia operatívnej efektívnosti.

           Z: MH SR

 3.  Oblasti trhu práce, zamestnanosti a sociálnych reforiem 

1.	Pripraviť návrh na urýchlené vybudovanie centrálneho informačného systému o pracovných miestach s možnosťou hľadania a ponúkania pracovných príležitostí v SR, v štátoch EÚ, ale aj v zámorských krajinách, ktorý bude dostupný okrem úradov práce aj cez internet, prípadne terminály na frekventovaných miestach. V záujme rýchleho vyhľadávania ponúk pracovníkov  konkrétnej profesie zaviesť jednoznačnú číselnú identifikácii profesií.

            Z: MPSVR  SR

2.	Realizovať opatrenia na podporu profesijnej mobility a regionálnej mobility za prácou.

Z: MPSVR SR, MDPT SR - v oblasti železničnej dopravy, v spolupráci s MŠ SR, 
      MF SR a VÚC

3.	Zlepšiť informovanosť o uplatnení jednotlivých profesií pri výbere študijného zamerania.

            Z: MPSVR SR v spolupráci s MŠ SR,  MVRR SR a MH SR

4. Oblasť Európskej menovej únie, verejných financií, daňovej reformy a štátnej pomoci 

1.	V súvislosti s novou situáciou viacerých podnikateľských združení požadovať preukázanie ich reprezentatívnosti a následne podľa toho menovať ich zástupcov 
do príslušných inštitúcií.

      Z: MH SR 

5.  Oblasť regionálnej politiky, verejnej správy 

1.	Vytvoriť systém rýchlej a včasnej informovanosti o možnostiach čerpania fondov EÚ pre konečných prijímateľov pomoci.

Z: MVRR SR, MH SR, MPSVR SR, MP SR

2.	Pre účely regionálneho rozvoja jednotlivých samosprávnych krajov vytvoriť podmienky pre zabezpečenie konzistencie programu hospodárskeho a sociálneho rozvoja samosprávneho kraja a Národného rozvojového plánu.

            Z: MVRR SR 

3.	Prostredníctvom podporných programov rozvoja cestovného ruchu zvyšovať konkurencieschopnosť malých a stredných podnikateľov v cestovnom ruchu na medzinárodnom trhu cestovného ruchu.

Z: MH SR

4. Zabezpečenie Integrovaného rozvoja liečebnej kúpeľnej starostlivosti a kúpeľného cestovného ruchu.

       Z: MZ SR

6. Oblasť legislatívy a regulačných systémov 

1.	Pripraviť v návrhu nového zákona o verejnom obstarávaní jednoduchšie a pružnejšie postupy pri uzatváraní verejných zmlúv na dodanie tovaru, uskutočnenie prác a poskytovanie služieb pre podlimitné verejné obstarávanie.

            Z: Úrad pre verejné obstarávanie

2.   Zabezpečiť vytvorenie podmienok pre efektívne fungovanie procesu pripomienkového konania legislatívnych návrhov EÚ a tvorby pozície SR na prvej úrovni rozhodovacieho procesu, formou začlenenia priemyselných zväzov, podnikateľských organizácií a pod. do relevantných rezortných štruktúr, zaoberajúcich sa pripomienkovaním legislatívnych návrhov EÚ a prípravou pozícií SR a ich schvaľovaním (Rezortná koordinačná skupina (RKS), resp. ich pracovné skupiny).   
 
        Z: Všetky rezorty podľa vecne príslušnej kompetencii 

3.  Vykonať úpravu Smernice na prípravu a predkladanie materiálov na rokovanie vlády SR (schválenej uznesením vlády SR č. 512/2001) v Čl. 4 Časti materiálu, 
písm. e) a v Čl. 9 Doložka finančných, ekonomických, environmentálnych vplyvov a vplyvov na zamestnanosť, prípadne v ďalších súvisiacich článkoch tak, že uvedené články budú doplnené o analýzu vplyvu na podnikateľské prostredia. V Metodickom pokyne na prípravu a  predkladanie materiálov na rokovanie vlády SR bude 
v Časti 2.2.10 doplnená povinnosť Ministerstva hospodárstva SR posudzovať túto časť doložky.

     Z: Vedúci Úradu vlády SR.